**Ministru kabineta noteikumu projekta**

**„Valsts robežsardzes koledžas maksas pakalpojumu cenrādis” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks | Noteikumu projekta mērķis ir precizēt un papildināt Valsts robežsardzes koledžas (turpmāk – Koledža) maksas pakalpojumu cenrādi (turpmāk – projekts) ieviešot jaunus maksas pakalpojumus, izņemt nepieprasītos pakalpojumus, kā arī precizēt pakalpojumu cenas. Projektam nav noteikts spēkā stāšanās termiņš. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta noteikumu projekts „Valsts robežsardzes koledžas maksas pakalpojumu cenrādis” izstrādāts saskaņā ar Likuma par budžetu un finanšu vadību 5.panta devīto daļu, kas nosaka, ka Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu, kā arī saskaņā ar Ministru kabineta 2011.gada 3.maija noteikumiem Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība”, pamatojoties uz Valsts robežsardzes 2017.gada 7.jūlija pavēli Nr.1087 „Par Valsts robežsardzes koledžas amatu saraksta apstiprināšanu” un Valsts robežsardzes koledžas 2017.gada 1.augusta reglamentu Nr.8 „Grozījumi Valsts robežsardzes koledžas 2007.gada 16.augusta reglamentā Nr.15 „Valsts robežsardzes koledžas reglaments””. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Saskaņā ar Ministru kabineta 2006.gada 30.novembra noteikumu Nr.978 „Valsts robežsardzes koledžas nolikums” 47.punktu Koledža atbilstoši tās darbības pamatvirzieniem un normatīvajiem aktiem var sniegt maksas pakalpojumus, veikt saimniecisko darbību un sniegt citus pakalpojumus. Šobrīd Koledžas maksas pakalpojumu cenrādi nosaka Ministru kabineta 2013.gada 10.septembra noteikumi Nr.786 „Valsts robežsardzes koledžas maksas pakalpojumu cenrādis” (turpmāk – Noteikumi).Plānojot Koledžas darbību un izvērtējot sniegto maksas pakalpojumu aktualitāti un rentabilitāti, ir konstatēts, ka nepieciešamas izmaiņas maksas pakalpojumu cenrādī, aktualizējot faktiskās izmaksas, kas saistītas ar maksas pakalpojumu sniegšanu, kā arī papildinot maksas pakalpojumu cenrādi ar jauniem pakalpojumu veidiem un svītrojot pakalpojumus, kas nav pieprasīti.Koledžas sniegto maksas pakalpojumu izcenojumi tika aktualizēti atbilstoši Ministru kabineta 2011.gada 3.maija noteikumos Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” noteiktajām prasībām. Koledža konstatēja, ka no laika, kad izstrādāti un pieņemti Noteikumi, visiem Koledžas sniegtajiem maksas pakalpojumiem ir mainījušās tiešās vai netiešās izmaksas, līdz ar to ir palielinātas vai samazinātas atsevišķu pakalpojumu veidu cenas un radusies nepieciešamība gan svītrot atsevišķus maksas pakalpojumus, gan papildināt sniegto maksas pakalpojumu klāstu.*1. Palielināta cena:*1.1. Dienesta viesnīcas pakalpojumi.1.2. Profesionālās un taktiskās apmācības centra objektu izmantošana Zavoloko iela 8, Rēzekne (daļēji).1.3. Profesionālās un taktiskās apmācības centra šautuves izmantošana "Janapole", Čornajas pagasts, Rēzeknes novads.1.4. Atkārtota pārbaudījumu kārtošana.1.5. Profesionālās pilnveides izglītības programmas īstenošana kinologam ar dienesta suni (piecu kinologu grupā).1.6. Mācību auditorijas izmantošana.1.7. Vērtējums par iepriekšējā izglītībā vai profesionālajā pieredzē sasniegtu studiju rezultātu atzīšanu. Vienlaicīgi precizēts attiecīga maksas pakalpojuma nosaukums „Vērtējums par ārpus formālās izglītības apgūto vai profesionālajā pieredzē iegūto kompetenču un iepriekšējā izglītībā sasniegtu studiju rezultātu atzīšanu” sakarā ar to, ka ir stājušies spēkā Ministru kabineta 2018.gada 14.augusta noteikumi Nr.505 „Ārpus formālās izglītības apgūto vai profesionālajā pieredzē iegūto kompetenču un iepriekšējā izglītībā sasniegtu studiju rezultātu atzīšanas noteikumi”.*2. Samazināta cena:*2.1. Trenažieru zāles izmantošana vienai personai.2.2. Šautuves četras ugunslīnijas.2.3. Tenisa korta izmantošana.2.4. Akadēmiskās izziņas izsniegšana.*3. Svītroti pakalpojumu veidi, kurus personas faktiski neizmanto:*3.1. Kopēšanas pakalpojumi/A3 formāts.3.2. Futbola laukuma izmantošana.3.3. Atklātā basketbola (volejbola) laukuma izmantošana.3.4. Tenisa korta izmantošana/abonements.3.5. Sporta mācību centra izmantošana svētku dienās.3.6. Trenažieru zāles izmantošana grupai līdz 15 personām.3.7. Atkārtota studiju kursa apguve.3.8. Profesionālās pilnveides izglītības pakalpojumu sniegšana fiziskām un juridiskām personām/profesionālās pilnveides izglītības programmas īstenošana piecu kinologu grupai ar dienesta suņiem.3.9. Sporta mācību centra šautuves viena ugunslīnija (vienai personai).*4. Papildināts sniegto maksas pakalpojumu klāsts ar sekojošiem pakalpojumiem:*4.1. Kopēšanas un printēšanas pakalpojumi – A4 formāts.4.2. Izglītības apliecinošā dokumenta (diploma ar sekmju izrakstu) dublikāta izsniegšana.4.3. Kvalifikācijas apliecības ar sekmju izrakstu dublikāta izsniegšana.Saskaņā ar Valsts robežsardzes 2017.gada 7.jūlija pavēli Nr.1087 „Par Valsts robežsardzes koledžas amatu saraksta apstiprināšanu” Koledžā ir mainījusies struktūra, apvienojot Sporta mācību centru un Lauku mācību centru un izveidojot Profesionālās un taktiskās apmācības centru, līdz ar ko, projektā ir precizēts attiecīgas struktūrvienības nosaukums.Precizēts pakalpojuma nosaukums „studiju kursa/mācību priekšmeta ieskaite, studiju kursa/mācību priekšmeta eksāmens, kārtējā ieskaite, kārtējais eksāmens, referāts”, atbilstoši Ministru kabineta 2001.gada 20.marta noteikumos Nr.141 „Noteikumi par pirmā līmeņa profesionālās augstākās izglītības valsts standartu” ietvertajam formulējumam.Precizētas projekta pielikuma piezīmes attiecībā uz pakalpojumiem: 1.piezīme papildināta ar jaunu nosacījumu: „Ja līgumu slēdz uz nepilnu mēnesi, tad maksu rēķina proporcionāli kalendāra dienām”, kas nepieciešams, lai attiecīgo pakalpojumu pielāgotu mācību procesam Koledžā; 2. piezīme paredz paplašināt personu loku, uz kuriem attiecas piezīmē noradītais atvieglojums – „Valsts robežsardzes amatpersonas (darbinieki), kas komandēti uz Valsts robežsardzes koledžu”; 8.piezīme paredz abonementa piecām nodarbībām izmantošanas laika ierobežošanu uz trīs mēnešiem. Cenrāža pielikuma 1.1.punktā minētajam pakalpojumam netiek piemērots pievienotās vērtības nodoklis saskaņā ar Pievienotās vērtības nodokļa likuma 52.panta pirmās daļas 25.punkta „a” apakšpunktu, ņemot vērā, ka minētais izmitināšanas pakalpojums Koledžas dienesta viesnīcā tiek sniegts tikai Koledžas pirmā līmeņa profesionālās augstākās izglītības programmas „Robežapsardze” kadetiem, pamatojoties uz noslēgtiem Koledžas dienesta viesnīcas dzīvojamās telpas īres līgumiem. Cenrāža pielikuma 1.2.punktā minētajam pakalpojumam tiek piemērots pievienotās vērtības nodoklis saskaņā ar Pievienotās vērtības nodokļa likuma 42.panta desmito daļu, ņemot vērā, ka minētais izmitināšanas pakalpojums Koledžas dienesta viesnīcā tiek sniegts personām, kas kā Koledžas sadarbības partneru pārstāvji, tiek izmitinātas Koledžas dienesta viesnīcā. Atbilstoši Ministru kabineta 2006.gada 30.novembra noteikumu Nr.978 „Valsts robežsardzes koledžas nolikums” 47.punktam, Koledža atbilstoši tās darbības pamatvirzieniem un normatīvajiem aktiem var veikt saimniecisko darbību. Saskaņā ar Tūrisma likuma 1.panta 17.punktu tūristu mītne ir ēka, ēku grupa vai labiekārtota vieta (teritorija), kurā saimnieciskās darbības veicējs nodrošina tūristu diennakts izmitināšanu un apkalpošanu. Līdz ar to izmitināšanas pakalpojumi Koledžas dienesta viesnīcā kvalificējās kā izmitināšanas pakalpojumi tūristu mītnē attiecībā uz personām, kas tiek izmitinātas Koledžas dienesta viesnīcā, sakarā ar dienesta pienākumu pildīšanu.Cenrāža pielikuma 5., 6., 7., 8. un 11.punktā minētajiem pakalpojumiem netiek piemērots pievienotās vērtības nodoklis saskaņā ar Pievienotās vērtības likuma 52.panta pirmās daļas 12.punktu, kurš paredz, ka ar pievienotās vērtības nodokli neapliek valsts atzītu izglītības iestāžu pakalpojumus profesionālās izglītības, augstākās izglītības jomā, kā arī ar šiem izglītības pakalpojumiem cieši saistītu pakalpojumu sniegšanu, ko veic minētās izglītības iestādes. Projektā ar pievienotās vērtības nodokli netiek apliktas profesionālās un augstākās izglītības programmas, pēc kuru apguves tiek izsniegts valsts atzīts izglītības dokuments, piešķirta profesionālā kvalifikācija.Cenrāža pielikuma 9.punktā minētajam pakalpojumam netiek piemērots pievienotās vērtības nodoklis saskaņā ar Pievienotās vērtības nodokļa likuma 52.panta pirmās daļas 12.punktu, ņemot vērā to, ka ar pievienotās vērtības nodokli neapliek maksu par profesionālās pilnveides izglītību, ko sniedz valsts akreditēta izglītības iestāde saskaņā ar licencētu programmu, ja par iegūto izglītību tiek izsniegts dokuments, kas pielīdzināts valsts atzītam izglītības doku­mentam par akreditētas izglītības programmas apguvi (apliecība ar papildināto mazo Latvijas ģerboni). Līdz ar to, maksa par profesionālās pilnveides izglītības programmas realizēšanukinologiem ar dienesta suņiem netiek aplikta ar pievienotās vērtības nodokli.Ņemot vērā nepieciešamo izmaiņu apjomu, ir izstrādāts projekts, kas paredz izteikt Koledžas maksas pakalpojumu cenrādi jaunā redakcijā. Pamatojoties uz iepriekšminēto nepieciešams atzīt par spēku zaudējošiem Ministru kabineta 2013.gada 10.septembra noteikumus Nr.786 „Valsts robežsardzes koledžas maksas pakalpojumu cenrādis”. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts robežsardze un Valsts robežsardzes koledža. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Personas, kuras izmantos Koledžas sniegtos maksas pakalpojumus pēc projekta apstiprināšanas. Sabiedrības mērķgrupas aptuveno skaitlisko lielumu, kas izmantos Koledžas telpu nomas pakalpojumus nav iespējams noteikt, ņemot vērā to, ka nav iespējams paredzēt cik liels personu loks izmantos Koledžas Profesionālās un taktiskās apmācības centra objektus. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības, pienākumus un veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2019.gads | Turpmākie trīs gadi (*euro*) |
| 2020. | 2021. | 2022. |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+1 gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru n+2 gadam | izmaiņas, salīdzinot ar vidēja termiņa budžeta ietvaru n+2 gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 113220 | -11125 | 113220 | -11125 | 113220 | -11125 | -11125 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 113220 | -11125 | 113220 | -11125 | 113220 | -11125 | -11125 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 113220 | -11125 | 113220 | -11125 | 113220 | -11125 | -11125 |
| 2.1. valsts pamatbudžets | 113220 | -11125 | 113220 | -11125 | 113220 | -11125 | -11125 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | 0 | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme | 0 | 0 | 0 | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Saistībā ar to, ka dažiem maksas pakalpojumiem samazinās izcenojums un vienlaicīgi dažiem maksas pakalpojumu veidiem izcenojums ir palielināts, saskaņā ar maksas pakalpojumu izcenojumu aprēķiniem, 2019., 2020. un 2021.gadā plānots ieņēmumu un ar tiem saistīto izdevumu samazinājums par 11 125 *euro*. Aktualizējot maksas pakalpojumu izcenojumus, atbilstoši Ministru kabineta 2011.gada 3.maija noteikumu Nr.333 „Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība” prasībām, tika izvērtēti katra maksas pakalpojuma nodrošināšanai nepieciešamie tiešie izdevumi un ņemtas vērā uz katra pakalpojuma sniegšanu attiecināmās netiešās izmaksas. Maksas pakalpojumu izcenojumi tika rēķināti atbilstoši esošajai situācijai, kā arī ņemot vērā izmaksu izmaiņas 2018.gadā, saskaņā ar Ministru kabineta 2017.gada 29.augusta noteikumiem Nr.511 „Grozījums Ministru kabineta 2015. gada 24. novembra noteikumos Nr.656 „Noteikumi par minimālās mēneša darba algas apmēru normālā darba laika ietvaros un minimālās stundas tarifa likmes aprēķināšanu””.Veikta maksas pakalpojumu apjoma izvērtēšana, un attiecīgi precizētas maksas pakalpojumu cenas un plānotie ieņēmumi, kas pievienoti projekta sākotnējās ietekmes novērtējuma ziņojuma (anotācijas) 1. pielikumā, ieņēmumu un izdevumu detalizēts aprēķins 2. pielikumā, maksas pakalpojumu izcenojuma aprēķina kopsavilkums 3. pielikumā, savukārt ieņēmumu prognoze no maksas pakalpojumiem 4. pielikumā.Ieņēmumi no sniegtajiem maksas pakalpojumiem un ar to sniegšanu saistītie izdevumi tiek plānoti Iekšlietu ministrijas budžeta programmā 10.00.00 „Valsts robežsardzes darbība” un tiks izlietoti izdevumu, kas saistīti ar maksas pakalpojumu sniegšanu, segšanai. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Nav. |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Projekts šo jomu neskar. |
| 2. | Atbildīgā institūcija | Valsts robežsardzes koledža. |
| 3. | Cita informācija | Nav. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| 2. | Sabiedrības līdzdalība projekta izstrādē | Paziņojums par līdzdalības iespējām tiesību akta saskaņošanas procesā ievietots Valsts robežsardzes koledžas tīmekļvietnē 2018.gada 7.martā. <http://www.vrk.rs.gov.lv/>. |
| 3. | Sabiedrības līdzdalības rezultāti | Sabiedrības pārstāvju priekšlikumi vai iebildumi netika saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Valsts robežsardzes koledža un Valsts robežsardze. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Iekšlietu ministrs S.Ģirģens

Vīza:

valsts sekretārs D.Trofimovs

Gailišs 64603689

Arnolds.Gailiss@rs.gov.lv